 భర్త చనిపోతాడమే విషయం ముందుగా తెలుసుకున్న దురదృష్ట వంతురాలయిన ఆడది ఆ యిల్లాలు! ఎలా భరించగలదు? ఎలా జీవించగలదు?

 ఎవరో ఒకదారినపోయే దాసరాలు మాటలు నమ్మటం! యోగిని తీసుకురమ్మని అత్తగారు తనని పంపటం ఒక కలగా అనిపించిందామెకు. భర్త పోలీసు అధికారి.

 మరో అధికారి ప్రాణాలు రక్షించేందుకని వెళ్ళి అతడు నాగదోషానికి గురి అయ్యాడు. అతని ప్రాణాలు రక్షించేందుకు తాను బయలుదేరింది.

 భర్త చేసింది వృత్తిధర్మం. తాను చేస్తోంది ప్రవృత్తి ధర్మం. స్త్రీ ప్రవృత్తి!!

 ఇదంతా విధి ఆడించుతున్న నాటకంలాగ అనిపించింది.

 ఆ యోగి కన్పిస్తాడా! విభూతి అందిస్తాడా? భర్త బ్రతుకుతాడా?

 దిక్కుమాలిన దానిలా అనారోగ్యపు కంపుకొడుతున్న సత్రం తాలూకు వీధి అరుగుమీద పడుకుని రోదిస్తోంది. ఆ నిశ్శబ్దవాదన ఎవరు వింటారు?

 ఒక స్త్రీ ఆర్తి నిండిన మనసుతో రహస్యంగా చీకటిలో కన్నీరు పట్టుకుని ఎన్నిమారులు పై కొంగుతో అద్దుకున్నా ఎవరు పట్టించుకుంటారు.

 ఆమెకు చేరువలో కొంతమంది చింకిపాతలు కట్టుకున్న సన్యాసులు చేరి గంజాయిదమ్ము కొట్టటం ప్రారంభించారు.

 వారిలో వారికి తగువులు పడుతున్నారు. వాగ్వివాదాలు జరుగుతున్నాయి పందెం పెట్టుకుని పొగ పీల్చుకున్నప్పుడు గంజాయి చిలుముతాలూకు వెడుగు గోడమీద పడేలా గట్టిగా లాగుతున్నారు.

 వారి చర్చలు కూడ నగరంలో జరుగుతున్న పరిణామాలు గురించే! అడుక్కునే వారు సన్యాసులు కేవలం పొట్టతిప్పలకే పాటుపడుతుంటారని వారికి లోకం సంగతి ఏమీ తెలియదని అనుకోవటం పొరపాటు!

 సాధారణ కుటుంబికుల లాగే వారికీ అనేక చర్చనీయాంశాలుంటాయి. నలుగురికి అనుబంధమయిన విషయాలలో ఆసక్తి ఉంటుంది. తిరుగుతూ ఉంటారు తీరిక ఎక్కువకాబట్టి నాలుగు మూలల నించి సమాచారం ఒక చోటుకి చేరుతూ ఉంటుంది. కడుపు నింపుకోవటానికి అడుక్కోవటం ఒక్కటే దారి అయినా ఆ తరువాత గంజాయి త్రాగటం మాట్లాడుకోవటం మాత్రమే వారికి ఉండే కార్యక్రమాలు!!

 "నగరం గగ్గోలుగా ఉందిభాయ్!" అన్నాడు ఒక యువసన్యాసి!

 "మళ్ళీ మతకలహాలొచ్చాయా?" అని ప్రశ్నించాడు మరోడు చిలుము అందిస్తూ.

 "మత కలహాలు కాదు! ఈసారి మరోరకం!"

 "ఏమిటా రకం బాంబులు పడుతున్నాయా?"

 "అవేమీకాదు. పోలీసులకి, పాములకి పోరాటం! పోలీసులు గుహమీద దాడిచేసి వందల సంఖ్యలో పాముల్ని తగులబెట్టారట. అవి పగపట్టి నగరం మీద దాడి చేయబోతున్నాయట!"

 "పోలీసులమీద ప్రతీకారమా? నగరంమీద నాగులు దాడిచేస్తాయా?"

 "అవును. మనుషుల్లాగే అవి కూడ జంతువులుగాదా! మనిషి ద్విపాద పశువు. పాములు పాదాలులేని పశువులు" అన్నాడు దమ్ముతల కెక్కగా!

 "అసలీ వైరం ఎలావచ్చిందంటావు?"

 "ఈ బడుద్దాయిలు యోగిని పట్టుకుంటారట!"

 "ఓయమ్మో! ఎంత సాహసం?" అన్నాడు ఎక్కింది దిగిపోగా!

 "భాయ్! అసలు యోగి అనేవాడు ఉన్నాడంటావా?" ఆసక్తిగా అడిగాడు అప్పుడప్పుడే గంజాయి దమ్ముకి అలవాటు పడుతున్న కుర్రసన్యాసి!!

 "నేను చూచాను. రాత్రిపూట ఏదో ఒక సమయంలో స్మశానం లోకి వస్తాడు."

 "అతన్ని చూడాలని వచ్చిన ఒక కాలేజీ అమ్మాయి కళ్యాణి అనిపేరు. ఆమె చచ్చిపోయాక అతడు రావట్లేదని చెప్పుకుంటున్నారు కదా!"

 "పొరపాటు! అంతకు పూర్వం యోగి రాత్రి సమయంలో ఎక్కువగా స్మశానంలో ఉండేవాడు. ఆ సంఘటన జరిగినా తరువాత అక్కడకు అప్పుడప్పుడు వచ్చిపోవటం మాత్రమే జరుగుతోంది!"

 "ఇవన్నీ పుకార్లేనా? ఎవరయినా చూశారా?"

 "నేను చాలాసార్లు యోగిని దూరం నించి చూచి వచ్చాను"

 "భాయ్! మాకు కూడా చూడాలని వుంది తీసుకుపోతావా?"

 "నిరభ్యంతరంగా! అయితే దూరంనించే చూడాలి. చప్పుడు చేయకుండా అతని ధ్యానానికి భంగం లేకుండా తిరిగిరావాలి. ఒకసారి కళ్ళు మూశాడంటే మళ్ళీ ఎప్పుడు తెరుస్తాడో! కళ్ళు తెరవగానే మొదటిసారి అతని దృష్టిలో పడినవారు మలమల మాడిపోతారట!

 శివుడు మూడో కన్ను తెరిచినట్లే!" అని వివరించాడు అనుభవం కల సన్యాసి.

 మిగిలినవారు అతని మాటల్ని ఎంతో ఆసక్తిగా విన్నారు.

 "అయితే మనం ఏ సమయంలో బయలుదేరాలంటావు?"

 "రాత్రి సమయంలో మూడవ ఝాము ప్రారంభంకాగానే వెళ్ళాలి"

 "అంతసేపు నువ్వు మేలుకుంటావా?"

 "చూడాలనుకుంటే మేలుకో! లేకపోతే నీ ఖర్మ" అంతటితో వారి సంభాషణ ఆగిపోయింది. మళ్ళీ చిలుములోకి గంజాయిని నులిమి దట్టించటంలో మునిగిపోయారు. కొందరు తిక్క తలకెక్కగా నిద్రకు వాలిపోయారు.

 వారిమాటలను శ్రద్దగా ఆలకించింది యువ అధికారి భార్య!

 అయితే యోగి స్మశానంలో ఉంటాడన్నమాట!

 అందరికన్నా ముందుగా తానే వెళ్ళాలని తీర్మానించుకుంది.
 
 bharta chanipotadame vishayam mundugaa telusukunna duradrishta vanturaalayina aadadi aa yillalu! ela bharinchagaladu? ela jeevinchagaladu?

 evaro okadarinapoye daasaraalu maatalu nammatam! yogini teesukurammani attagaaru tanani pampatam oka kalagaa anipinchindaameku. bharta polisu adhikari.

 maro adhikari praanaalu rakshinchendukani velli atadu nagadoshaniki guri ayyadu. athani praanaalu rakshinchenduku taanu bayaluderindi.

 bharta chesindi vruttidharmam. taanu chestondi pravrutti dharmam. stree pravrutti!!

 idantaa vidhi aadinchutunna naatakamlaaga anipinchindi.

 aa yogi kanpistada! vibhooti andistada? bharta bratukutada?

 dikkumaalina danila anaarogyapu kampukodutunna satram taaluuku veedhi arugumeeda padukuni rodistondi. aa nissabdavaadana evaru vintaaru?

 oka stree aarti nindina manasutho rahasyamgaa cheekatilo kanneeru pattukuni ennimaarulu pai kongutho addukunna evaru pattinchukuntaaru.

 aameku cheruvalo kontamandi chinkipaatalu kattukunna sanyaasulu cheri ganjaayidammu kottatam praarambhinchaaru.

 vaarilo vaariki taguvulu padutunnaru. vaagvivaadaalu jarugutunnaayi pandem pettukuni poga peelchukunnappudu ganjai chilumutaaluuku vedugu godameeda padela gattigaa laagutunnaaru.

 vaari charchalu kuuda nagaramlo jarugutunna parinaamaalu gurinche! adukkune vaaru sanyaasulu kevalam pottatippalake paatupadutuntaarani vaariki lokam sangati emi teliyadani anukovatam porapaatu!

 saadhaarana kutumbikula lage vaarikii aneka charchaneeyaamsaaluntaayi. naluguriki anubandhamayina vishayaalalo aasakti untundi. tirugutuu untaaru teerika ekkuvakaabatti naalugu moolala ninchi samacharam oka chotuki cherutu untundi. kadupu nimpukovataaniki adukkovatam okkate daari aina aa taruvaata ganjai traagatam matladukovatam matrame vaariki unde kaaryakramaalu!!

 "nagaram gaggolugaa undibhay!" annadu oka yuvasanyasi!

 "mallee matakalahalochaya?" ani prasninchaadu marodu chilumu andistuu.

 "matha kalahalu kaadu! eesaari marorakam!"

 "emita rakam bambulu padutunnaya?"

 "avemeekaadu. polisulaki, paamulaki poratam! poliisulu guhameeda daadichesi vandala sankhyalo paamulni tagulabettarata. avi pagapatti nagaram meeda daadi cheyabotunnayata!"

 "polisulameeda pratikarama? nagarammeeda naagulu dadichestaya?"

 "avunu. manushullage avi kuuda jantuvulugaadaa! manishi dwipaada pasuvu. paamulu paadaaluleni pasuvulu" annadu dammutala kekkagaa!

 "asali vairam elavachindantavaavu?"

 "ee baduddaayilu yogini pattukuntaarata!"

 "oyammo! entha saahasam?" annadu ekkindi digipogaa!

 "bhay! asalu yogi anevaadu unnadantava?" aasaktigaa adigaadu appudappude ganjai dammuki alavaatu padutunna kurrasanyasi!!

 "nenu chuuchaanu. raatripuuta edho oka samayamlo smasaanam loki vastaadu."

 "atanni chuudaalani vachina oka callagy ammai kalyani aniperu. aame chachipoyaka atadu ravatledani cheppukuntunnaru kada!"

 "porapaatu! antaku puurvam yogi raatri samayamlo ekkuvagaa smasaanamlo undevaadu. aa sanghatana jarigina taruvaata akkadaku appudappudu vachipovatam matrame jarugutondi!"

 "ivannee pukarlena? evarayina chusara?"

 "nenu chaalaasaarlu yogini dooram ninchi chuuchi vachanu"

 "bhay! maaku kuudaa chuudaalani vundi teesukupotava?"

 "nirabhyantaramgaa! ayithe dooramninche chudali. chappudu cheyakunda athani dhyaanaaniki bhangam lekunda tirigiraavaali. okasari kallu mooshaadante mallee eppudu terustado! kallu teravagaane modatisaari athani drushtilo padinavaaru malamala maadipotaarata!

 shivudu moodo kannu terichinatle!" ani vivarinchaadu anubhavam kala sanyasi.

 migilinavaaru athani maatalni entho aasaktigaa vinnaru.

 "ayithe manam e samayamlo bayaluderaalantavu?"

 "raatri samayamlo moodava jhaamu praarambhankaagaane vellaali"

 "antasepu nuvvu melukuntava?"

 "chudalanukunte meluko! lekapothe nee kharma" antatitho vaari sambhaashana aagipoyindi. mallee chilumuloki ganjaayini nulimi dattinchatamlo munigipoyaaru. kondaru tikka talakekkagaa nidraku vaalipoyaaru.

 vaarimaatalanu shraddagaa aalakinchindi yuva adhikari bharya!

 ayithe yogi smasaanamlo untadannamata!

 andarikanna mundugaa taane vellaalani teermaaninchukundi.
 